als_Latn dik_Latn sag_Latn
Marrëveshja Ukrainë- Rusi, rebelëve pro rus dhe përfaqësuesve të OSBE-së, për armëpushim në lindje të Ukrainës rrezikon të dështojë. Pas 36 orëve nga firmosja e këtij pakti janë shënuar luftime të reja në Marupol, dhe një shpërthim pranë aeroportit të Donjeckut. Sipas Kievit zyrtar, mbështetës pro rus kanë qënë të parët që hapën zjarr, ndërkohë që ushtarët ukrainas nuk i janë përgjigjur këtij provokimi. Nga ana tjetër lideri i separatistëve Purgin ka thënë për agjencinë ruse të lajmeve se kanë qenë ushtarët ukrainas që kanë provokuar të parët por ata do t’i përmbahen marrëveshjes 12 pikëshe të nënshkruar në minuk të Bjellorusisë. Ndërkohë organizata Amnesy Internacional në një raport të fundit thekson se ka të dhënë për krime lufte në lindje të Ukrainës. Sipas kësaj organizate me seli në Londër, përgjegjëse për këto sulme janë të dyja palët e përfshira në konflikt. Amnsesty Internacional thekson gjithashtu se ka informacione se Moska zyrtare ka nxitur konfliktin duke furnizuar me arme separatistet pro rus.
als_Latn